लिफ्ट को उद््घाटन का इंतजार नि:शक्त-बुजुर्ग हो रहे परेशान
आईएसबीटी के सामने फुट ओवर ब्रिज (एफओबी) आम लोगों के लिए तो खोल दिया, लेकिन दोनों ओर की लिफ्ट बंद है। ऊपर से इस तरह बैरिकेड्स लगाकर रोड बंद कर दिया गया है। इस कारण नि:शक्तजन और बुजुर्गों को आवाजाही में परेशानी का सामाना करना पड़ रहा है।
इस महीने के अंत तक शुरू हो जाएगी
फुट ओवर ब्रिज का कुछ काम शेष रह गया है। जिसको पूरा करने में कुछ समय लग रहा है। इसलिए लिफ्ट चालू नहीं हो सकी है। इस महीने के अंत तक लिफ्ट शुरू कर दी जाएगी।  हरीश गुप्ता, उपायुक्त, नगर निगम भोपाल
उद््घाटन नहीं हुआ
फुट ओवर ब्रिज के उद््घाटन की तारीख 22 फरवरी तय की गई थी। लेकिन किसी कारणवश इसका उद््घाटन नहीं हो पाया। आमजनों की आवाजाही के लिए सीढ़ियां जरूर खोल दी गई है। अगर नगर निगम के अफसर कहेंगे तो हम लिफ्ट भी चालू कर देंगे।  आमोद सिंह, मप्र प्रभारी, पायोनियर पब्लिसिटी कंपनी
भोपाल डीबी स्टार
होशंगाबाद रोड स्थित कुशाभाऊ ठाकरे बस टर्मिनस (आईएसबीटी) के सामने नगर निगम ने द्वारा फुट ओवर ब्रिज (एफओबी) बनवा रखा है। यह इसलिए बनाया गया है, क्योंकि इस रोड पर दिन-रात हैवी ट्रैफिक का दबाव रहता है। इस एफओबी के दोनों ओर नि:शक्तों के लिए लिफ्ट लगाई गई है। इस लिफ्ट का अभी तक उद्घाटन नहीं किया गया है। ऊपर से नगर निगम ने सड़क के दोनों ओर बैरिकेड्स लगा दिए हैं। इस कारण एक ओर से दूसरी ओर पैदल जाना बंद हो गया है। आम लोग तो सीढ़ियों की मदद से चले जाते हैं, लेकिन नि:शक्तजन व बुजुर्गों को सबसे ज्यादा दिक्कत होती है। ओवर ब्रिज तथा दोनों ओर की लिफ्ट बनाकर दिल्ली की एक कंपनी ने 6 महीने पहले निगम को हैंडओवर कर दिया था। ओवरब्रिज बनाने वाली कंपनी के जिम्मेदार अफसरों का कहना है कि 22 फरवरी 2017 को लिफ्ट का उद््घाटन होना था। लेकिन निगम अफसर इसकी तारीख आगे बढ़ा रहे हैं। इसलिए लिफ्ट शुरू नहीं हो पाई है। पब्लिक परेशान न हो इसलिए सीढ़ी से आवाजाही शुरू करवा दी है।
hin_Deva hin_Deva hin_Deva hin_Deva hin_Deva hin_Deva mai_Deva hin_Deva